30/09/2020 | Administración LocalMunicipal
Ames
Convocatoria do proceso selectivo para a cobertura dunha praza de responsable da Aula da Natureza do Concello de Ames

ANUNCIO Convocatoria do proceso selectivo para a cobertura dunha praza de responsable da Aula da Natureza do Concello de Ames. Por Acordo da Xunta de Goberno Local, en sesión celebrada o día 24 de setembro do 2020, resolveuse a aprobación das bases dun proceso selectivo para a selección e nomeamento dun/ha responsable da Aula da Natureza do Concello de Ames, e que se transcriben a continuación: "BASES ESPECÍFICAS REGULADORAS DA CONVOCATORIA DO PROCESO SELECTIVO PARA A COBERTURA MEDIANTE PERSOAL LABORAL FIXO, EN QUENDA LIBRE E AO ABEIRO DA TAXA ADICIONAL PARA A ESTABILIZACIÓN DO EMPREGO TEMPORAL, DUNHA PRAZA DE RESPONSABLE DA AULA DA NATUREZA PRIMEIRA.- OBXECTO E PREVISIÓNS XERAIS 1. A presentes bases teñen por obxecto a regulación da convocatoria e proceso selectivo para a cobertura, mediante persoal laboral fixo, dunha praza de responsable da aula da natureza que figura como vacante no cadro de persoal laboral do Concello de Ames e ten sido obxecto de inclusión, para quenda libre e ao abeiro da taxa adicional para a estabilización do emprego temporal, na súa oferta de emprego público do ano 2018 (BOP nº 246, de 27 de decembro de 2018). 2. Desta convocatoria derivarase, tamén, e segundo o previsto na base décimo primeira, a creación dunha bolsa de traballo que habilitará unha listaxe de aspirantes, segundo a orde resultante da puntuación acadada no proceso selectivo, para futuras incorporacións de persoal temporal coa mesma condición da vacante convocada, e nos supostos e baixo as modalidades de emprego legalmente procedentes.3. O sistema selectivo empregado será o concurso-oposición libre, que se desenvolverá con arranxo ao previsto nas presentes bases. SEGUNDA.- CARACTERÍSTICAS DA VACANTE CONVOCADA. Clase de persoal.- Laboral Fixo Denominación: Responsable da Aula da Natureza Clasificación: Grupo A, subgrupo A1 Código: 11.03.02.01 Complemento Destino (mensual): 632,60 Complemento Específico (mensual): 697,32 Funcións: As correspondentes ao posto e servizo de adscrición, segundo RPT municipal e/ou instrumento organizativo equivalente e vixente en cada momento, e que resulten propias da capacitación profesional, formativa e legal inherentes. Retribucións: As básicas propias do seu grupo/subgrupo de clasificación profesional, así como as complementarias fixadas, para oposto de adscrición correspondente, na RPT vixente (e sen prexuízo daquelas de índole variable ás que, no seu caso, se poida ter dereito). Xornada de traballo: Completa TERCEIRA.- REQUISITOS DOS ASPIRANTES. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (en adiante LEPG), e restante normativa concordante, permita o acceso á praza de persoal laboral convocada b) Estar en posesión ou en condicións de obtelo, na data na que remate o prazo de presentación de solicitudes, das titulacións universitarias de grao ou licenciatura en Bioloxía, Bioloxía Ambiental, Ciencias Ambientais, ou equivalentes. No caso de titulacións obtidas no estranxeiro, deberase estar en posesión da credencial que acredite a súa homologación. c) Non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, que impida o acceso á praza agora convocada. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Con arranxo ao disposto no artigo 54 da LEPG, os/as aspirantes coa condición legal de persoas con discapacidade poderán solicitar as adaptacións e os axustes razoables de tempo e medios que sexan necesarios para realización do proceso selectivo; facéndoo constar, no seu caso, na instancia de participación, xunto cos necesidades específicas alegadas para desenvolver o proceso de selección. No referido ás adaptacións e xustes anteditos aplicarase as medidas previstas, ao efecto, polo Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo de las persoas con discapacidade, e pola Orde PRE/1822/2006, do 9 de xuño, publicada no BOE do 13 de xuño de 2006, polo que se establecen os criterios para adaptación de tempos adicionais nos procesos selectivos para o acceso ao emprego público de persoas con discapacidade; así como calquera outra actuación/medida que persiga a dita adaptación e non supoña un tratamento inxustificadamente diferenciado, no tocante ao contido das probas, respecto dos/as restantes aspirantes. E o tribunal poderá requirir informe/ditame técnico facultativo e/ou, no seu caso, poñerse en contacto cos interesados, coa fin dunha mellor concreción e materialización dos axustes e adaptacións necesarias e procedentes. Para os efectos do antedito, e con arranxo ao disposto no apartado b) da disposición adicional primeira da LEPG, considerarase persoa con discapacidade aquela á que se lle teña recoñecido un grao de discapacidade igual o superior al 33 por cento (ou aqueloutra situación análoga segundo a normativa vixente ao efecto). E os/as aspirantes deberán acreditar a dita condición de discapacidade (mediante certificación expedida polos órganos competentes estatais ou, no seu caso, autonómicos), así como a compatibilidade desta co desempeño das tarefas e funcións propias da vacante convocada (ben porque así conste na antedita certificación ou, de non ser así, e complementariamente, mediante informe/ditame técnico facultativo oficial). f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto para o primeiro exercicio da fase de oposición (base 9), e que cualificará ao/á aspirante como apto ou non apto. g) Aboar os dereitos de exame correspondentes, que serían os propios dun grupo grupo profesional A1, e ascenderán a 26,91 euros. Deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: https://www.concellodeames. gal/gl/tramites/oficina-virtual-tributaria Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). CUARTA.- PRESENTACIÓN DE SOLICITUDES. As solicitudes/instancias para tomar parte no proceso selectivo presentaranse, conforme ao modelo que figurará como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de vinte (20) días hábiles contados a partir do día seguinte ao da publicación do anuncio da respectiva convocatoria no BOE. Igualmente, as ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Xunto coa dita solicitude/instancia (que inclúe, tamén, declaración responsable do cumprimento dos requisitos de participación e da veracidade da documentación/información achegada, con compromiso de presentación da xustificación documental no seu caso requirida), os/as aspirantes deberán achegar a seguinte documentación: a) DNI, pasaporte ou documento de identificación equivalente e acreditativo da nacionalidade do aspirante. b) Documento acreditativo de estar posesión ou en condicións de obtelo, na data na que remate o prazo de presentación de solicitudes, do Título requirido para acceder ao proceso selectivo, con arranxo ao sinalado no apartado 3. b). c) Acreditación documental de posuír, de ser o caso, o coñecemento da lingua galega requirido, con arranxo ao sinalado na base 3. f). d) As persoas aspirantes que, con arranxo ao disposto no apartado e) da base terceira, desexen manifestar e facer valer a súa condición legal de discapacidade e, por tal motivo, solicitar as adaptacións e os axustes razoables de tempo e medios que sexan necesarios para a realización do proceso selectivo, deberano facer constar, no seu caso, na instancia de participación, xunto cos necesidades específicas alegadas para desenvolver o proceso de selección. E deberán acreditar a dita condición de discapacidade (mediante certificación expedida polos órganos competentes estatais ou, no seu caso, autonómicos), así como a compatibilidade desta co desempeño das tarefas e funcións propias da vacante convocada (ben porque así conste na antedita certificación ou, de non ser así, e complementariamente, mediante informe/ditame técnico facultativo oficial). e) Xustificante de ter aboados os dereitos de exame, mediante folla de autoliquidicación de taxas ou documento igualmente xustificativo de telas aboado f) Relación dos méritos alegados para a súa valoración na fase concurso, xunto coa documentación acreditativa dos mesmos, e presentados con arranxo a orde que se fixa base novena. A dita relación de méritos acompañaranse dos documentos xustificativos/acreditativos dos mesmos. Debendo advertirse, a este respecto, que non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazo sinalados nas presentes bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo QUINTA.- PUBLICIDADE A convocatoria, xunto co texto íntegro da bases reguladoras, serán obxecto de publicación no Boletín Oficial da Provincia (BOP), no taboleiro de anuncios físico e da sede electrónica, así como na web municipal. Ademais, tamén se realizará, posteriormente, un anuncio desta convocatoria no Diario Oficial de Galicia (DOG) e, por último, no Boletín Oficial do Estado (BOE), que abrirá o prazo formal de presentación de solicitudes por parte dos/as interesados/as; debendo contar, ambos, cunha referencia á publicación previamente realizada no BOP. Os restantes e sucesivos anuncios derivados destas convocatoria e proceso selectivo, así como das actuacións do Tribunal, inseriranse unicamente no taboleiro de anuncios e físico e na web municipal; agás as resolucións de aprobación de lista provisional e definitiva de admitidos/as, que tamén se publicarán no BOP, ao igual que resolución da contratación da persoa aspirante finalmente seleccionada, que tamén será obxecto de publicación no DOG. SEXTA.- ADMISIÓN DE ASPIRANTES Rematado o prazo de presentación de instancias, a Alcaldía aprobará a lista provisional de aspirantes admitidos/as e excluídos/as que se fará pública no BOP, no taboleiro de anuncios e na web municipais. Na dita resolución indicaranse as persoas aspirantes inicialmente admitidas e excluídas, xunto coas causas de exclusión (todo ilo con adecuación, en todo caso, ás previsións/limitacións normativas aplicables ao respecto do dereito de acceso á información pública e a protección de datos de carácter persoal) Os/as aspirantes excluídos/as, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, aos efectos de subsanación das causas da súa exclusión da lista provisional de admitidos (de acordo co previsto no artigo 68 da lei 39/2015, do 1 de outubro, do procedemento administrativo común das administracións públicas ), ou para advertir os erros dos que, no seu caso, se tivera derivado a súa omisión na mesma. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía, que será obxecto de nova publicación no BOP, no taboleiro de anuncios físico e da sede electrónica do Concello, así como na web municipal), e na que se aprobará a lista definitiva de admitidos/as e excluídos/as; na mesma, tamén se determinará a composición nominativa do tribunal cualificador, e o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Todo ilo con adecuación, en todo caso, ás previsións/limitacións normativas aplicables ao respecto do dereito de acceso á información pública e a protección de datos de carácter persoal SÉTIMA.- TRIBUNAL CUALIFICADOR. O tribunal adecuaranse na súa composición aos criterios de imparcialidade, profesionalidade e paridade, así como aos restantes requisitos de funcionamento previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia ou, no seu caso, aqueloutras disposicións normativas aplicables). Estará conformado polos integrantes sinalados a continuación, (dos que se deberá nomear, en todo caso, titulares e suplentes), cuxa designación nominativa concreta realizarase, polo órgano convocante, xunto coa resolución de aprobación da listaxe definitiva de aspirantes admitidos/excluídos: - Presidente, a desempeñar por unha/un funcionaria/o de carreira ou persoal laboral fixo que cumpra cos criterios sinalados no parágrafo anterior - 3 Vogais, a desempeñar tres funcionarias/os de carreira ou laborais fixos que cumpra cos criterios sinalados no parágrafo anterior - Secretario/a, a desempeñar por unha/un funcionaria/o de carreira que cumpra cos criterios sinalados no parágrafo anterior O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros e asesores do tribunal absteranse de intervir, e o comunicarán á autoridade convocante, cando concorra algunha das circunstancias e motivos previstas, ao efecto, na normativa reguladora de réxime xurídico das administracións públicas; e todo ilo de conformidade ao previsto, no artigo 23 da Lei 40/2015, de 1 de outubro, de Réxime Xurídico do Sector Público, ou aqueloutras previsións normativas concordante vixentes ao respecto. Así mesmo, os aspirantes poderán recusar aos membros ou asesores do tribunal cando concorran as mesmas circunstancias de abstención anteditas, e de conformidade ao previsto no artigo 24 da Lei 40/2015, de 1 de outubro, de Réxime Xurídico do Sector Público, ou aqueloutras previsións normativas concordante vixentes ao respecto. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados do sector público. OITAVA.- DESENVOLVEMENTO DO PROCESO SELECTIVO. CRITERIOS XERAIS O sistema selectivo empregado será o concurso-oposición libre, no que a fase de concurso precederá á de oposición e non terá carácter eliminatorio. Este concurso-oposición desenvolverase con arranxo ao previsto nestas bases. Coa resolución comprensiva da relación definitiva de aspirantes admitidos e excluídos, que se publicará no BOP, no taboleiro de anuncios físico e da sede electrónica do Concello e na web municipal, determinarase a composición nominativa do tribunal cualificador, así como o lugar, data e hora na que se citará ao mesmo para a súa primeira sesión (constitutiva). Os sucesivos anuncios sobre a realización das probas/exercicios da fase de oposición, cualificacións, así como aqueloutros anuncios que poidan derivarse do desenvolvemento deste proceso selectivo, efectuarase no taboleiro de anuncios físico e da sede electrónica do Concello, así como e na web municipal; agás a contratación final como persoal laboral fixo do/a aspirante seleccionado/a, que tamén será obxecto de publicación no BOP e no DOG (sen prexuízo da notificación ao/á interesado/a). Durante o desenvolvemento do proceso selectivo e, nomeadamente, dos exercicios da fase de oposición, o tribunal poderá requirir aos aspirantes que acrediten a súa identidade coa exhibición do documento nacional de identidade, pasaporte ou documento de identificación equivalente. Igualmente, se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándoo no mesmo día á autoridade que convocou o proceso selectivo. Os exercicios da fase de oposición serán de carácter obrigatorio e eliminatorio para todas as persoas aspirantes, agás a proba específica de coñecemento de lingua galega (1º exercicio), que só será obrigatoria para os/as aspirantes que non teñan acreditado estar en posesión do nivel de coñecemento de galego requirido, con arranxo ao sinalado no apartado f da base terceira, e na que os/as aspirantes serán cualificados como aptos ou non aptos. Para a superación do proceso selectivo e, polo tanto, optar á cobertura da vacante convocada, as persoas aspirantes deberán ter superado a fase de oposición, o cal requirirá da superación de todos os exercicios que lle resulten obrigados. De non existir ningún aspirante que a teña superado, a convocatoria e vacante serán declaradas desertas. A puntuación obtida de concurso sumarase á obtida na fase de oposición, sempre que que as persoas aspirantes a tivesen superado (por ter superado todos os exercicios que lle resulten obrigatorios); determinándose, así, a puntuación final. En todo caso, a fase de concurso só poderá supoñer, como máximo, un 40% da puntuación total do concurso-oposición. Non se poderán declarar como seleccionados e ser contratados como persoal laboral fixo un número de aspirantes superior ao de prazas convocadas. NOVENA.- SISTEMA SELECTIVO. CONCURSO-OPOSICIÓN O sistema selectivo empregado será o concurso-oposición, no que a fase de concurso precederá á de oposición e non terá, en ningún caso, carácter eliminatorio.1. Fase de concurso. A fase de concurso poderá supoñer, como máximo, un 40% da puntuación total máxima do concurso-oposición (equivalente a un máximo de 40 puntos) A fase de concurso, que se realizará con carácter previo á fase de oposición, consistirá na valoración dos méritos alegados e adecuadamente acreditados polas persoas aspirantes admitidas no proceso selectivo, con arranxo aos criterios sinalados nas presentes bases. A puntuación obtida de concurso non terá carácter eliminatorio, e sumarase á obtida na fase de oposición, sempre que que as persoas aspirantes a tivesen superado (por ter superado todos os exercicios que lle resulten obrigatorios); determinándose, así, a puntuación final. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra de prazo sinalado, serán considerados como méritos e documentación achegada fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo. Non se terán en conta outras formas de acreditación dos méritos diferentes das previstas nestas bases. Os méritos alegados e adecuadamente acreditados polas persoas aspirantes valoraranse con referencia á data de inicio do prazo de presentación de instancias/solicitudes de participación. O resultado da fase de concurso farase público mediante anuncio no taboleiro de anuncios físico e da sede electrónica e na páxina web municipal, antes de iniciarse a fase de oposición. Igualmente, en dito anuncio tamén se indicará a data, hora e lugar de celebración do primeiro exercicio da fase de oposición ou, no seu defecto, indicaranse os medios polos que será anunciada a dita celebración. Os aspirantes disporán dun prazo de cinco (5) días hábiles, contados a partir do día seguinte ao da publicación das puntuacións obtidas na fase de concurso, para formular alegacións/reclamacións; que serán obxecto de estudo e estimación/desestimación por parte do Tribunal, que adoptará acordo ao respecto e coas puntuacións definitivas, sendo obxecto de publicación na mesma forma antedita. A puntuación total máxima da fase de concurso (40 puntos) distribuirase conforme se sinala a continuación, segundo os méritos a valorar e os criterios de valoración aplicables: 1. a) Por formación e ter superado a fase de oposición dalgún proceso selectivo equivalente, o 20% da puntuación máxima do concurso (ata un máximo de 8 puntos). Estes méritos serán valorados con arranxo aos criterios seguintes: 1. a.1) Por formación específica relacionada coas funcións e/ou competencias profesionais propias da vacante convocada, cunha duración mínima de 10 horas lectivas, impartida, recoñecida e/ou homologada por Administracións Públicas ou entidades ou organismos dependentes destas, incluídas as universidades. A valoración da dita formación realizarase conforme aos criterios de puntuación sinalados a continuación, e ata un máximo de 6 puntos: Por hora de formación: 0,015 puntos. Por crédito formativo: 0,15 puntos. Forma de acreditación documental deste mérito: Título ou certificación expedidos pola entidade/organismo que teña impartido e/ou sexa responsable da actividade formativa e acreditativos de ter realizado o curso/acción formativa alegados, onde deberá constar e quedar acreditado, ademais, a data de realización, a súa duración (en horas ou en créditos), o seu obxecto, e a súa homologación ou recoñecemento pola Administración Pública correspondente (a dita homologación ou recoñecemento poderá acreditarse tamén, no seu caso, mediante certificación/documento acreditativo específico). De non terse acreditado os extremos anteditos, segundo a forma sinalada, a formación alegada non será obxecto de valoración. No caso de que a duración só se estableza por créditos e non por horas, cada crédito equivalerá a 10 horas. Non se terán en conta outras formas de acreditación deste mérito diferentes das anteditas.1. a.2) Por titulación distinta e/ou superior á esixida para concorrer á praza convocada. Por estar en posesión dunha titulación académica oficial distinta e/ou superior á esixida para concorrer á convocatoria: 1 punto. De alegarse e acreditarse varias titulacións por un mesma persoa aspirante, só será valorada unha delas. Forma de acreditación documental deste mérito: Título ou certificación acreditativa equivalente. Non se terán en conta outras formas de acreditación deste mérito diferentes das anteditas.1. a.3) Por ter superado a fase de oposición dalgún proceso selectivo nalgunha administración pública para praza, posto ou categoría idénticos e/ou equivalentes á vacante convocada: 1 punto. Considerarase que se ten superado unha fase de oposición no caso de ter superado todos os exercicios e/ou probas obrigatorios da mesma. De alegarse e acreditarse a superación da fase de oposición en diferentes procesos selectivos, nos termos anteditos, valoraranse por unha soa vez. Forma de acreditación documental deste mérito (orixinais ou copias cotexadas): Mediante certificación acreditativa expedida polo/a funcionario/a ou órgano competente da entidade correspondente. Non se terán en conta outras formas de acreditación deste mérito diferentes das anteditas 1. b) Por experiencia profesional acreditada, o 80% da puntuación máxima restante da fase de concurso (ata un máximo de 32 puntos). Este mérito será valorado con arranxo aos criterios seguintes: 1. b.1) Por cada mes completo de servizos prestados no Concello de Ames en prazas, postos e categorías idénticos e/ou equivalentes aos da convocatoria: 0,3 puntos por mes (non se terán en conta fraccións de tempo inferiores a un mes); ata un máximo de 32 puntos.1. b.2) Por cada mes completo de servizos prestados noutras administracións públicas en prazas, postos e categorías idénticos e/ou equivalentes aos da convocatoria: 0,05 puntos por mes (non se terán en conta fraccións de tempo inferiores a un mes); ata un máximo de 32 puntos. Nos supostos en que á vista da documentación acreditativa achegada polos aspirantes puideran existir dúbidas sobre a equivalencia coa vacante convocada das prazas, postos ou categorías respecto das que se alegue a experiencia, o Tribunal, poderá requirir a documentación complementaria/adicional que estime necesaria. En todo caso, dito criterio de equivalencia requirirá que a praza, posto ou categoría respecto dos que se alegue a experiencia profesional estean clasificados, na data da apertura do prazo de presentación das solicitudes de participación no proceso selectivo, no mesmo grupo/subgrupo profesional da vacante obxecto de convocatoria. No caso de prazas/postos/categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de apertura do prazo de presentación das solicitudes de participación no proceso selectivo; e, polo tanto, todos os servizos prestados e acreditados valoraranse como desempeñados no último grupo/subgrupo de clasificación profesional. Nos supostos de servizos alegados coa condición de persoal indefinido non fixo, tomarase en consideración o posto de adscrición tralo recoñecemento da dita indefinición; e a antigüidade igualmente recoñecida xunto coa condición de indefinido/a. En ningún caso se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Forma de acreditación documental dos servizos prestados: Mediante copia do contrato de traballo e certificación de vida laboral expedida pola Tesourería Xeral da Seguridade Social. No caso de que os servizos alegados fosen como persoal funcionario, deberán acreditarse mediante a resolución de nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduza claramente o posto, a praza ou a categoría nos que se terían prestado os servizos que se pretende que sexan valorados, a persoa aspirante deberá achegar, a maiores, un certificado da administración pública correspondente no que se reflictan, claramente, estes extremos. Non se terán en conta outras formas de acreditación dos servizos diferentes das anteditas; e, en ningún caso, un certificado de servizos prestados poderá substituír ao contrato de traballo.2.- Fase de oposición.- A fase de oposición poderá supoñer, como máximo, un 60% da puntuación total máxima do concurso-oposición (equivalente a un máximo de 60 puntos). A fase de oposición consistirá no desenvolvemento dos exercicios sinalados a continuación, coa finalidade de avaliar e cualificar a capacidade das persoas aspirantes, e cuxo contido gardará relación cos procedementos, tarefas e funcións habituais da praza obxecto de convocatoria. Todos os exercicios da fase de oposición serán de carácter obrigatorio e eliminatorio para todas as persoas aspirantes; agás a proba específica de coñecemento de lingua galega (primeiro exercicio), que só será obrigatoria para os/as aspirantes que non teñan acreditado estar en posesión do nivel de coñecemento de galego requirido, ou estar en condicións de obtelo antes do remate do prazo de presentación de instancias (con arranxo ao sinalado no apartado f da base terceira), e na que os/as aspirantes serán cualificados como aptos ou non aptos. As persoas aspirantes convocaranse para cada exercicio/proba da fase de oposición en chamamento único, a través da páxina web municipal, indicando a data, lugar e hora de realización; sendo excluídas dos mesmos e, polo tanto, do proceso selectivo, as que non comparezan, agás nos casos debidamente xustificados e apreciados discrecional e potestativamente polo tribunal. En todo caso, as causas ou razóns xustificativas formularanse dentro das vinte e catro (24) horas seguintes á celebración do exercicio ao que non compareceran. No suposto de sexa preciso establecer unha orde de actuación/chamamento dos/as aspirantes, esta determinarase con anterioridade ao inicio dos exercicios, mediante un único sorteo celebrado logo de anuncio previo no BOP. O resultando do sorteo tamén se publicará no BOP. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse dentro dos dous (2) días hábiles seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Dende a total conclusión dun exercicio ata o comezo do seguinte non poderán transcorrer menos de 48 horas nin mais de 40 días. As persoas aspirantes deberan acudir ao chamamento provistas do seu DNI, pasaporte ou documento de identificación equivalente. Non se lle permitirá a utilización do móbil, nin de calquera outro medio electrónico nin material, agás aqueles expresamente requiridos ou permitidos por estas bases ou que, no seu caso, e por acordo expreso do Tribunal, se indiquen xunto co chamamento previo para cada exercicio/proba Os exercicios ou probas terán lugar a porta pechada, sen outra asistencia que a dos membros do tribunal, os/as asesores ou colaboradores/as designados polo tribunal e os/as aspirantes. O contido dos exercicios/probas deberá ser fixado polo tribunal antes da realización dos mesmos; e deberá incluír, en todo caso, preguntas de reserva para aquelas que puidesen ser anuladas (as preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polos tribunal, previo acordo motivado ao respecto). Corresponderá ao tribunal fixar o nivel/grao de coñecementos ou acertos necesarios para acadar a cualificación mínima requirida para a superación dos exercicios; en todo caso, o nivel/grao de coñecemento fixado polo tribunal deberá garantir a idoneidade e capacidade das persoas aspirantes. Os criterios para a corrección e cualificación dos exercicios deberán ser fixados polo Tribunal con anterioridade, de forma clara e con adecuación ao previsto nas presentes bases. O tribunal deberá aplicar as medidas que garantan, que a corrección dos exercicios se realice preservando o anonimato dos/as candidatos/as. As puntuacións/cualificacións resultantes da corrección dos diferentes exercicios da fase de oposición faranse públicas, por parte do Tribunal, no taboleiro de anuncios físico e da sede electrónica do Concello e na páxina web municipal. Os/as aspirantes disporán dun prazo de cinco (5) días hábiles para formular reclamacións/alegacións ao respecto dos resultados e cualificacións obtidos, contados a partir do día seguinte á súa publicación. As ditas reclamacións serán obxecto de estudo e estimación/desestimación por parte do Tribunal, que adoptará acordo ao respecto e coas puntuacións definitivas, sendo obxecto de publicación na mesma forma antedita. Primeiro exercicio: Unicamente obrigatorio para as persoas aspirantes que non teñan acreditado estar en posesión do nivel de coñecemento de galego requirido (CELGA 4, ou equivalente), ou en condicións de obtelo antes do remate do prazo de presentación de instancias, nos termos do previsto no apartado f) da base terceira. Este exercicio consistirá en realizar unha proba específica de coñecemento e competencia da lingua galega, determinada polo Tribunal inmediatamente antes da súa realización, e acorde ás características funcionais da vacante convocada; na que se deberá demostrar unha competencia similar á esixida para obter o certificado de lingua galega requirido na convocatoria (CELGA 4). Esta proba cualificará ás persoas aspirantes como aptas ou non aptas. As persoas que non obteñan a cualificación de aptas neste proba específica ou que, alternativamente, non teñan acreditado posuír o CELGA 4 (ou equivalente), quedarán eliminadas do proceso selectivo. Segundo exercicio: Este exercicio, de carácter obrigatorio e eliminatorio para todas as persoas aspirantes, constará de dúas partes que poderán realizarse en sesións distintas.1ª parte.- De carácter obrigatorio para todos as persoas aspirantes. Consistirá na resolución por escrito, nun tempo máximo de cento cincuenta minutos (150), dun cuestionario de 90 preguntas con 3 respostas alternativas, das que só unha será a correcta, e 5 preguntas de reserva, en relación ao contido total do temario (parte xeral e específica) que figura no anexo Ii. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio cualificarase de 0 a 30 puntos e para superalo será necesario obter un mínimo de doce (12) puntos. Corresponderalle ao tribunal determinar o número de respostas correctas esixido para alcanzar esta puntuación mínima. As respostas incorrectas non puntuarán negativamente.2ª parte.- De carácter obrigatorio para todos as persoas aspirantes que teñan obtida a puntuación mínima esixida na primeira parte (12 puntos). Consistirá en desenvolver por escrito, nun tempo máximo de cento vinte minutos (120), un suposto práctico a elixir pola/o aspirante, entre dous propostos polo Tribunal o cal será lido diante do tribunal, podendo este realizar preguntas e solicitar aclaracións por un máximo de 15 minutos. En todo caso, o suposto práctico estará relacionado cos procedementos, as tarefas e as funcións habituais do posto obxecto da convocatoria. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos expostos, o adecuado manexo dos conceptos técnicos e a súa interrelación, e a claridade e precisión técnica na formulación das conclusións que se demandasen. Para respectar os principios de publicidade, transparencia, obxectividade e seguridade xurídica que deben rexer no acceso ao emprego público, o tribunal publicará, con anterioridade á realización da proba, os criterios de corrección, valoración e superación desta que non estean expresamente establecidos nas bases desta convocatoria. O exercicio cualificarase cunha puntuación de 0 a 30 puntos, e para superalo será necesario obter un mínimo de doce (12) puntos. As puntuacións definitivas obtidas polas persoas aspirantes serán as medias aritméticas das cualificacións outorgadas por cada membro do tribunal. Para superar a fase de oposición será necesario que a suma das notas de ambas as dúas partes sexa, como mínimo, de 30 puntos.3. Cualificación final. A puntuación final do proceso selectivo virá determinada pola suma das puntuacións obtidas nas fase de concurso e na de oposición (sempre que se teña superado esta última, por ter superado todos os exames obrigatorios). No caso de empate na puntuación total terase en conta, primeiramente, a puntuación obtida na fase de oposición e, de non desfacerse así o empate, acudirase á puntuación acadada na fase de concurso. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Xeral da Comunidade Autónoma de Galicia que se deriven da oferta de emprego público do ano en curso e/ou en execución. Nos apelidos compostos coa preposición de, da, de la, d'. a mesma non será tida en conta (por exemplo: Choudhry De las Hazas El Keneksi. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. DÉCIMA.- Finalización do proceso selectivo. contratación do/a aspirante seleccionado/a e inicio da relación de servizo.1. Finalizado o proceso selectivo, o Tribunal fará pública (mediante anuncio no taboleiro de anuncios físico e da sede electrónica do Concello, así como na web municipal) a relación e puntuación final total dos/as candidatos/as que teñan superado todos os exercicios/probas obrigatorios da fase de oposición. Propoñendo, asemade, a selección e contratación como persoal laboral fixo daquel aspirante que acadara maior puntuación (ou que, en caso de empate e trala aplicación do sistema de desempate sinalado na base anterior, resultara o primeiro), En todo caso, para a superación do proceso selectivo e, polo tanto, optar á cobertura da vacante convocada, os aspirantes deberán ter superado todos os exercicios da oposición que lle resultan obrigados; de non ser así, e non existir ningún aspirante que teña superado o proceso selectivo, poderase declarar deserta. E non se poderán propoñer para a súa selección e contratación como persoal laboral fixo a un número de aspirantes superior ao de prazas convocadas. Dita proposta que elevarase á Alcaldía para que, con arranxo ás competencias recoñecidas ao efecto, proceda a resolver a súa contratación e incorporación.2. Así mesmo, na proposta do Tribunal tamén figurará unha relación complementaria, por orde descendente da puntuación acadada no concurso-oposición, daqueles aspirantes que, aínda que non teñan sido propostos para a selección e contratación, tiveran superado todos exercicios obrigatorios da fase de oposición. Esta relación/listaxe conformará a bolsa de traballo temporal que tamén se creará ao abeiro desta convocatoria, sempre que existan aspirantes que cumpran cos requisitos esixidos para formar parte da mesma (ter superado todos os exercicios obrigados da fase de oposición), e cuxo obxecto e normas de funcionamento se fixan na base seguinte. E á que tamén se acudirá, segundo a orde/prelación resultante da puntuación acadada no proceso selectivo, para os supostos de imposibilidade da contratación e incorporación do/a aspirante inicialmente proposto para a cobertura da vacante convocada (xa sexa por renuncia ou ben polo incumprimento dos prazos, requisitos e/ou requirimentos documentais previstos ao efecto). 3. A persoa seleccionada deberá presentar, no prazo máximo de 20 días naturais a contar dende o día seguinte ao requirimento realizado ao efecto (que se realizará o mesmo día en que se publique no taboleiro de anuncios e web municipais a proposta do tribunal sobre o/a aspirante a seleccionar e contratar como persoal laboral fixo): − Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): o Aceptación expresa da contratación. o Seguir reunindo todos e cada un dos requisitos esixidos, e acreditados, no momento de terse presentado ao proceso selectivo. o Non estar incursa en causa algunha de incapacidade, nin de incompatibilidade, de conformidade coa normativa aplicable vixente, que imposibilite a ocupación e desempeño da vacante convocada. o Non estar en situación de separación, mediante expediente disciplinario, do servizo nas administracións públicas, nin de inhabilitación para o exercicio de empregos públicos, de conformidade coa normativa aplicable vixente, que imposibilite a ocupación e desempeño da vacante convocada. − Número de afiliación á seguridade social. − Certificación da conta bancaria na que se farían os seus ingresos nominais. − Certificado médico, asinado por un colexiado en exercicio, no que conste expresamente posúe a capacidade funcional (capacidades e aptitudes físicas e psíquicas) necesaria para o desempeño das funcións e tarefas correspondentes. Se no prazo e forma indicados (agás nos casos de forza maior debidamente motivados, que serán obxecto de apreciación e estimación discrecional e potestativa por parte da Alcaldía), non presentara a documentación requirida, ou da mesma se deducira que non reúne os requisitos esixidos, non poderá ser contratada, e entenderase a renuncia e desestimento dos seus dereitos inherentes; e ilo sen prexuízo das responsabilidades nas que, de ser o caso, puidera incorrer por falsidade. E a Alcaldía proporá e resolverá, con arranxo á orde de prelación resultante da puntuación acadada no concurso-oposición, a contratación dun/dunha integrante da relación de complementaria de aspirantes que tiveran superado a fase de oposición (e que conformarán a bolsa de traballo temporal). 4. Cumpridos os trámites anteditos, a Alcaldía resolverá a contratación da persoa aspirante proposta ao efecto polo Tribunal, que deberá incorporarse e iniciar a relación de servizo na data sinalada ao efecto e, en todo caso, no prazo máximo dun mes dende o seguinte ao da publicación da dita resolución de contratación no BOP; de tal xeito que a eficacia desta resolución estará condicionada/supeditada á posterior e efectiva incorporación no prazo sinalado. Esta resolución de contratación seralle notificada á persoa interesada, e tamén será obxecto de publicación no BOP, DOG, no taboleiro anuncios físico e da sede electrónica, así como na web municipal; e na mesma tamén se procederá á aprobación da bolsa de traballo temporal derivada desta convocatoria, segundo a proposta realizada polo Tribunal. De non cumprir coa incorporación, no prazo sinalado ao efecto, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que renuncia/desiste dos seus dereitos inherentes e non procederá a incorporación efectiva, deixando sen efectos a resolución de contratación previa previa. E a Alcaldía proporá e resolverá, con arranxo á orde de prelación resultante da puntuación acadada no concurso-oposición, a contratación dun/dunha integrante da relación complementaria de aspirantes que tiveran superado a fase de oposición (e que conformarán a bolsa traballo temporal). 5. A contratación como persoal laboral fixo, para a cobertura da praza obxecto de convocatoria, será obxecto de publicación no taboleiro de anuncios físico e da sede electrónica, na páxina web municipal, así como no BOP e no DOG; e isto sen prexuízo da correspondente notificación ao/á interesado/a. UNDÉCIMA.- BOLSA DE TRABALLO TEMPORAL. Na resolución de contratación como persoal laboral fixo do/a aspirante finalmente seleccionado/a, tamén se procederá á aprobación da bolsa de traballo temporal derivada desta convocatoria e do proceso selectivo desenvolto; que estará conformada polos/as aspirantes finalmente non seleccionados, pero que tiveran superado todas os exercicios/probas da fase oposición que lle resultaran obrigatorios, e por orde descendente da puntuación acadada no concurso-oposición (nos supostos de empate, aplicarase o criterio de desempate fixado na base novena). E isto sen prexuízo de que, segundo o disposto no artigo 4 do Regulamento para a xestión de bolsas de traballo temporal no Concello de Ames (BOP nº 212, do 7 de novembro de 2018), nos casos nos que o número de opositores/as que aproben todos os exercicios sexa escaso, a Comisión de Seguimento do Regulamento de Bolsas de Traballo do Concello de Ames poderá propoñer que pasen a formar parte desta bolsa de traballo aqueles/as opositores/as que aprobasen só algún dos exercicios eliminatorios. Esta bolsa ten por obxecto habilitar unha listaxe de aspirantes, segundo a orde resultante da puntuación acadada no proceso selectivo, para futuras incorporacións de persoal temporal coa mesma condición da vacante convocada, nos supostos e baixo as modalidades legalmente procedentes, segundo o caso. Coa súa creación e entrada en vigor efectiva substituirase e anularase calquera outra con obxecto e/ou características equivalentes que puidera estar vixente no Concello. O seu funcionamento e xestión adecuarase ao previsto, ao efecto, no Regulamento para a xestión de bolsas de traballo temporal no Concello de Ames (BOP nº 212, do 7 de novembro de 2018 DUODÉCIMA.- NORMAIS FINAIS.1. Para todo o non previsto nas presentes bases, o tribunal estará facultado para resolver e/ou interpretar as dúbidas que se puideran presentar e tomar os acordos necesarios para a boa orde e adecuado desenvolvemento do proceso, con pleno sometemento e adecuación ás previsións normativas aplicables ao respecto, e con arranxo ao previsto no Plan de estabilización do emprego temporal no Concello de Ames (BOP nº 86, do 8 de maio de 2019) e no Acordo para a Estabilización do Emprego Temporal no Concello de Ames (aprobado en sesión plenaria do 31 de xaneiro de 2019) 2. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión legal ou delegación daquela, asuma idénticas competencias.3. De acordo co disposto no artigo 5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgánica 3/2018, do 5 de decembro, de protección de datos de carácter persoal e garantías de dereito dixitais. Para exercer os dereitos de acceso, rectificación, cancelación e oposición, na medida en que a lei o permita, dos datos persoais, a persoa interesada deberá comunicalo por escrito ao Concello, achegando copia do documento que acredite a súa identidade. DÉCIMO TERCEIRA. RECURSOS. A resolución aprobatoria desta convocatoria e bases reguladoras, e cantos actos administrativos se deriven das mesmas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei de Réxime Xurídico das Administracións Públicas e Procedemento Administrativo Común, a Lei Reguladora da Xurisdición Contencioso-Administrativa ou aqueloutra normativa concordante vixente ao efecto. ANEXO I.- MODELO DE SOLICITUDE DE PARTICIPACIÓN “Sr. Alcalde Concello de Ames D./D.ª __________________________________________________________, de _____ anos, con DNI ____________________ e domicilio en __________________________________________________________, n.º ____, piso ____ C. P. ___________, da localidade ___________________________________________________________________________________________, con teléfono __________________, e correo electrónico _________________________________ EXPOÑO: I. Que desexo participar na CONVOCATORIA DO PROCESO SELECTIVO PARA A COBERTURA POR PERSOAL LABORAL FIXO, EN QUENDA LIBRE E AO ABEIRO DA TAXA ADICIONAL PARA A ESTABILIZACIÓN DO EMPREGO TEMPORAL, DUNHA PRAZA DE RESPONSABLE DA AULA DA NATUREZA DO CONCELLO DE AMES II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido no dito proceso selectivo; achegando, para estes efectos, e con arranxo ao disposto na base 4 das bases reguladoras, a seguinte documentación:  Copia do DNI, pasaporte ou documento de identificación equivalente e acreditativo da miña identidade e nacionalidade  Documento acreditativo de estar en posesión, ou en condicións de obtelo na data na que remate o prazo de presentación de solicitudes, do título de. para acreditar o cumprimento do requisito de titulación para a participación no proceso selectivo, segundo o disposto, ao efecto, no apartado b) da base terceira das bases reguladoras  Documento acreditativo de estar en posesión, ou en condicións de obtelo na data na que remate o prazo de presentación de solicitudes, do CELGA 4 (ou equivalentes), segundo o dispostos, ao efecto, no apartado f) da base terceira das presentes bases,  Si ____  Non ____  Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, no apartado e) da base cuarta das bases reguladoras.  Si ____  Non ____ E solicito adaptación/axustes para o desenvolvemento do proceso selectivo  Si ____ (achego xunto con esta instancia necesidades específicas de adaptación/axustes solicitadas)  Non ____  Relación dos méritos alegados (acompañada dos xustificantes/documentos acreditativos dos mesmos), e presentados con arranxo a orde que se fixa na base novena das bases reguladoras Ames, a. de. de 2020 ANEXO II.- TEMARIO Parte xeral: 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado 3. O Estatuto de Autonomía de Galicia: Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado.4. O goberno da comunidade autónoma de Galicia: A Xunta. natureza e composición, atribucións e funcionamento 5. A Lei 40/2015, de 1 de outubro, de Réxime Xurídico do Sector Público: ámbito de aplicación e principios xerais. Os órganos administrativos: Competencia, abstención e recusación.6. Dos actos administrativos: requisitos, eficacia, nulidade e anulabilidade 7. A revisión dos actos administrativos: Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión.8. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución.9. Disposicións comúns ás entidades locais: Réxime de funcionamento. Información e participación cidadá 10. Disposicións comúns ás entidades locais: O estatuto dos membros das corporacións locais 11. O municipio: concepto e elementos. Territorio e poboación. Organización. Competencias. Réximes especiais 12. A provincia: Organización provincial. Competencias. Réximes especiais 13. Os bens das Entidades Locais: Concepto e clasificación. O patrimonio das Entidades Locais.14. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades.15. O persoal ao servizo das Entidades Locais: Adquisición e perda da condición de funcionario. Selección e provisión de postos de traballo.16. Texto refundido da Lei Reguladora das Facendas Locais: Orzamento e gasto público 17. Texto refundido da Lei Reguladora das Facendas Locais: Normas xerais aplicables aos tributos das facendas locais. Imposición e ordenación de tributos locais 18. Texto refundido da Lei Reguladora das Facendas Locais: as taxas como recursos das facendas locais. Parte específica: 19. O Medio ambiente na constitución española e no Estatuto de Autonomía de Galicia: distribución competencial en materia de medio ambiente entre o Estado e as Comunidades Autónomas.20. Lei 34/ 2007 do 15 de novembro de calidade do aire e protección da atmosfera: CAPÍTULO I. Disposicións xerais.21. Lei 42/2007, do 13 de decembro, do Patrimonio Natural e da Biodiversidade: TÍTULO III. Conservación da biodiversidade. TÍTULO IV. Uso sustentable do patrimonio natural e da biodiversidade.22. Axenda Urbana Española. Obxectivos e Estratexias: I – V.23. Axenda Urbana Española. Indicadores de seguimento: I-V.24. Lei 2/2011 do 4 de marzo de economía sustentable: Titulo III sustentabilidade ambiental.25. Instrución 1/2018, do 26 de abril, relativa ás actuacións administrativas en materia de cumprimento das obrigacións de xestión da biomasa vexetal e retirada de especies arbóreas impostas pola Lei 3/2007, do 9 de abril, de prevención e defensa contra os incendios forestais de Galicia, a Lei 6/2011, do 13 de outubro, de mobilidade de terras, e a Lei 7/2012, do 28 de xuño, de montes de Galicia.26. Resolución do 26 de abril de 2019 pola que se publica a primeira adenda ao convenio de colaboración subscrito entre a Xunta de Galicia, a Fegamp e Seaga en materia de prevención e defensa contra incendios forestais para o establecemento dun sistema público de xestión da biomasa nas faixas secundarias.27. Decreto 37/2014, do 27 de marzo, polo que se declaran zonas especiais de conservación os lugares de importancia comunitaria de Galicia e apróbase o Plan director da Rede Natura 2000 de Galicia: CAPÍTULO I: Medidas e Normativa xeral. Capítulo III: Normativa zonal.28. Resolución aprobada pola Asemblea Xeral o 25 de setembro de 2015.70/1. Transformar o noso mundo: a Axenda 2030 para o Desenvolvemento Sustentable. Obxectivos Desenvolvemento Sustentable.29. O Convenio da ONU sobre diversidade biolóxica.30. Lei 45/ 2007 para o desenvolvemento sustentable do medio rural: Capítulo V. Accións xerais para o desenvolvemento rural sustentable.31. Real Decreto 124/2017, do 24 de febreiro, relativo ao acceso aos recursos xenéticos procedentes de taxones silvestres e ao control da utilización 32. Programa de acción nacional de loita contra a desertificación.33. Real Decreto Lexislativo 1/2001, do 20 de xullo, polo que se aproba o texto refundido da Lei de Augas: Dos leitos, ribeiras e marxes. Dos lagos, lagoas, encoros e terreos inundables. Dos acuíferos.34. Real Decreto Lexislativo 1/2001, do 20 de xullo, polo que se aproba o texto refundido da Lei de Augas: Da utilización do dominio público hidráulico. Da protección do dominio público hidráulico e da calidade das augas.35. Estratexia estatal de infraestrutura verde e de conectividade e restauración ecolóxica.36. Estratexia española de cambio climático e enerxía limpa horizonte 2007 – 2012- 2020: obxectivos xerais e obxectivos de cambio climático. Información e sensibilización. I + D + I.37. A Estratexia española de conservación vexetal de 2014 a 2020 aprobada mediante Resolución de 18 de xullo de 2014 da secretaria de Estado de Medio Ambiente.38. Plan nacional de adaptación ao cambio climático: participación, formación e concienciación. Sistemas e sectores contemplados: biodiversidade, recursos hídricos, bosques, sector agrario, chans e saúde humana.39. Decreto 106/2015, do 9 de xullo, sobre contaminación acústica de Galicia.40. Lei 7/2012 de Montes de Galicia: conservación e protección de montes. Planificación e xestión forestal sustentable. Recursos forestais.41. Lei 7/2012 de Montes de Galicia: educación, formación e divulgación.42. Lei 7/2012 de Montes de Galicia: clasificación dos montes.43. Lei 2/2016, do 10 de febreiro, do solo de Galicia: Capítulo II Clasificación do solo.44. Lei 4/2017, do 3 de outubro, de protección e benestar dos animais de compañía en Galicia.45. Lei 5/2019 do 2 de Agosto de Patrimonio Natural e da biodiversidade de Galicia: CAPÍTULO I do TÍTULO I. Disposicións Xerais.46. Lei 5/2019 do 2 de agosto de Patrimonio Natural e da biodiversidade de Galicia: Espazos naturais protexidos: concepto; requisitos; categorías. Outras figuras de protección.47. Decreto 67/2007, do 22 de marzo, polo que se regula ou Catálogo galego de árbores singulares.48. Decreto 88/2007, do 19 de abril, polo que se regula o Catálogo galego de especies ameazadas.49. Lei 3/2007 de Protección e Defensa Fronte a incendios forestais. Competencias Municipais.50. Ordenanza para a protección dos camiños e vías publicas municipais do Concello de Ames.51. Biodiversidade: Concepto. Perda e Conservación da Biodiversidade.52. Concepto de Ecosistema, Comunidade e Poboación en ecoloxía.53. Concepto de nicho ecolóxico e hábitat. Diferenzas entre eles.54. Dinámica de poboacións. Pirámides de poboacións. Curvas de supervivencia. Crecemento (estratexia K - R). 55. Ecosistemas de auga doce.56. Ecosistemas de bosque mixto atlántico.57. Principais técnicas de restauración de marxes de ríos.58. Ecoloxía social.59. Bioindicadores atmosféricos.60. Clasificación de Invertebrados de augas doces nos ríos de Galicia.61. Principais vertebrados do Concello de Ames. Especies protexidas.62. Fauna Invasora no Concello de Ames.63. Flora invasora do Concello de Ames.64. Silvicultura e Biodiversidade. Concepto. Perda e Conservación da Biodiversidade.65. Silvicultura básica de frondosas caducifolias: Bidueiro. Ameneiro. Freixo. Pradairo. Cerdeira. Nogueira. Carballo e carballo albar. Castiñeiro.66. Os permisos de corta: Tipo, procedemento e presentación.67. O Plan Municipal de Prevención de Incendio Forestais do Concello de Ames.68. Actuacións para a restauración de zonas incendiadas.69. Montes e rede fluvial do Concello de Ames.70. O monte escolar do Concello de Ames: Situación. Evolución. Actuacións realizadas. Estado actual.71. O patrimonio popular e arqueolóxico do Concello de Ames.72. O roteiro ambiental Rego de Riamontes: Recursos. Curiosidades. Fauna e Flora.73. O roteiro ambiental Río Sar: Recursos. Curiosidades. Fauna e Flora. O roteiro ambiental Rego dos Pasos: Recursos. Curiosidades. Fauna e Flora.74. O roteiro ambiental Rego Andoriña: Recursos. Curiosidades. Fauna e Flora.75. O roteiro ambiental Tapia – Oca – Lens: Recursos. Curiosidades. Fauna e flora.76. O roteiro ambiental Senda Verde: Recursos. Curiosidades. Fauna e Flora.77. As sendas ambientais de Agrón: Recursos. Curiosidades. Fauna e Flora.78. O Espazo Rede Natura 2000 no termo Municipal do Concello de Ames. Características. Ameazas e Fortalezas.79. O Plan Municipal de prevención de incendios forestais mediante a plantación de frondosas caducifolias nas franxas secundarias de seguridade.80. As hortas urbanas sostibles e solidarias do Concello de Ames. Ordenanza reguladora.81. Bases reguladoras dos campamentos de verán do Concello de Ames.82. Estratexia de Desenvolvemento Urbano Sustentable do Concello de Ames.83. Xestión de residuos sólidos urbanos no concello de Ames.84. Fundamentos de educación ambiental.85. Aforro enerxético en fogares.86. Aforro de auga en fogares.87. Os centros educativos do Concello de Ames. Estrutura e recursos.88. Programas de educación ambiental dirixidos á centros escolares.89. Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Título preliminar, Título I: capítulos I e II.90. Real decreto lexislativo 1/2013, de 29 de novembro, polo que se aproba o texto refundido da Lei Xeral de Dereitos das Persoas con discapacidade e a súa inclusión social: título preliminar, capítulo V, sección 1ª, e capítulo VIII do Título I e Título II. Ames, 25 de setembro do 2020 O primeiro tenente de alcalde Alcalde por delegación (Decreto 2101/2020) Arlette Bakkar Philpot